Document ID: 31996D0586

31996D0586
L 257/41
SLUŽBENI LIST EUROPSKE UNIJE
ODLUKA KOMISIJE
od 9. travnja 1996.
o povlačenju odobrenja za sredstva za zaštitu bilja koja sadrže profam kao aktivnu tvar
(Tekst značajan za EGP)
(96/586/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Komisije (EEZ) br. 3600/92 od 11. prosinca 1992. o utvrđivanju detaljnih pravila za provedbu prve faze programa rada iz članka 8. stavka 2. Direktive Vijeća 91/414/EEZ o stavljanju sredstava za zaštitu bilja na tržište (1), kako je zadnje izmijenjena Uredbom (EZ) br. 491/95 (2), a posebno njezin članak 6. stavak 5.,
budući da su Uredbom Komisije (EZ) br. 933/94 (3), kako je izmijenjena Uredbom (EZ) br. 491/95, utvrđene aktivne tvari sredstava za zaštitu bilja te imenovane države članice izvjestiteljice za provedbu Uredbe (EEZ) br. 3600/92;
budući da je profam bio jedna od 90 aktivnih tvari obuhvaćenih prvom fazom programa rada predviđenog člankom 8. stavkom 2. Direktive Vijeća 91/414/EEZ (4);
budući da je za tu tvar imenovana država članica izvjestiteljica izvijestila Komisiju kako ih je naveden podnositelj prijave formalno izvijestio da neće dostaviti informacije tražene u skladu s člankom 6. stavkom 1. Uredbe (EEZ) br. 3600/92 u potporu uvrštenja aktivne tvari u Prilog I. Direktivi 91/414/EEZ;
budući da ni jedna država članica nije, u skladu s člankom 6. stavkom 4. Uredbe (EEZ), izvijestila Komisiju o svojoj želji da se osigura uvrštenje ove tvari u Prilog I. Direktivi 91/414/EEZ;
budući da se stoga mora smatrati da podaci traženi u procjeni ove tvari neće biti dostavljeni u okviru programa rada te da stoga nije moguća procjena ove tvari u tom okviru; budući da je stoga potrebno donijeti odluku koja će dovesti do povlačenja sadašnjih odobrenja za sredstva za zaštitu bilja koja sadrže tu aktivnu tvar;
budući da ova Odluka ne isključuje mogućnost da se u budućnosti profam procijeni u okviru postupaka za novu aktivnu tvar predviđenih člankom 6. Direktive 91/414/EEZ;
budući da su mjere predviđene ovom Odlukom u skladu s mišljenjem Stalnog odbora za biljno zdravstvo,
DONIJELA JE OVU ODLUKU:
Članak 1.
Države članice osiguravaju:
1.
da se odobrenja za sredstva za zaštitu bilja koja sadrže profam povuku u roku od 12 mjeseci od dana ove Odluke;
2.
da se od dana ove Odluke više ne daju niti obnavljaju odobrenja sredstvima za zaštitu bilja koja sadrže profam na temelju izuzeća predviđenog člankom 8. stavkom 2. Direktive 91/414/EEZ.
Članak 2.
Ova je Odluka upućena državama članicama
Sastavljeno u Bruxellesu 9. travnja 1996.

Labels: 20
3
6